Som svar til Carl Steglich-Petersen.

Det var en sammenligning.
De store globale firmaer har så mange penge at de bliver bare ved med at køre deres sager.
Ham manden fra Norge havde ikke de penge der skulle til for at fortsætte sin kamp. Kampen for at få lov til at reparere Apple produkter, uden at han var tvungen til at være autoriseret af Apple.
Den store vinder altid, fordi det er så dyrt at føre sager i disse domstole.
Det er på tide at flere lande begynder at lave om på de regler der er nu. Sådan at de der producerer varene, bliver nødt til at gøre det nemmere at reparere dem.
Der kommer helt sikkert en EU lovgivning på området, hvilket alle de store producenter ikke er særlig interesserede i. Det vil gøre det besværligere for dem, de bliver nødt til at sørge for at vi forbrugere selve kan reparere mobiler, Smartwatch, earphones og alt det som idag ikke er særlig nemt at skille ad og reparere. Det er nemmere at bare limme det hele sammen så de ikke behøver at bruge så mange mennesker på at samle tingene. Mange af vores gadgets holder måske 4-5 år og bare fordi de er limet sammen kan man ikke skille tingene ad og reparere dem. Derfor stiger alt elektronik skrot enormt meget og bliver så eksporteret til fattige lande der ikke har en mulighed for at ordne tingene på en rigtig måde.
Hvilket resulterer i at folk der nede bliver syge og vores natur bliver forurenet med alle mulige farlige stoffer og metaller.